గుండె
మానవుని గుండెలో నాలుగు గదులు ఉంటాయి. అవి: రెండు కర్ణికలు (Atria), రెండు జఠరికలు (Ventricles) . రెండు కర్ణికలు గుండె పూర్వభాగాన ఉంటాయి. రెండింటినీ వేరుచేస్తూ కర్ణికాంతర పటం ఉంటుంది. కర్ణికల గోడలు పలచగా ఉంటాయి. పిండదశలో ఈ విభాజకానికి ఫోరామెన్ ఒవాలిస్ అనే చిన్న రంధ్రం ఉంటుంది. శిశు జనన సమయంలో ఊపితితిత్తులు పనిచేయడం ప్రారంభించటం మొదలయిన తర్వాత ఈ రంధ్రం క్రమంగా మూసుకుపోయి ఫోసా ఒవాలిస్ అనే మచ్చ మిగులుతుంది. ఎడమ కర్ణిక కంటే కుడి కర్ణిక పెద్దగా ఉంటుంది. ఇది దేహంలోని వివిధ భాగాలనుంచి (ఊపిరితిత్తులు తప్ప) రెండు పూర్వమహాసిరలు, ఒక పరమహాసిర ద్వారా మలిన రక్తాన్ని గ్రహిస్తుంది.
ప్రసరణ వ్యవస్థ
జఠరికల మధ్య ఉన్న గోడలోని రంధ్రాల గుండా ప్రసరించటం ద్వారా ఎడమ జఠరిక నుండి కుడి జఠరికలోనికి ప్రవేశించే సిరల రక్తం నుండి, ఊపిరితిత్తుల నుండి పుపుస ధమని ద్వారా గుండె యొక్క ఎడమ భాగానికి ప్రసరించిన గాలి నుండి మంచి రక్తం తయారవుతుందని గాలెన్ నమ్మాడు. మంచి రక్తం తయారవటం వలన 'సూటీ' వాయువులు తయారయి నిశ్వసించటానికి పుపుస ధమని గుండా ఊపిరితిత్తుల లోనికి కూడా ప్రసరిస్తుంది.